Sentään Berner saa jotain aikaiseksi | Hjallis Harkimo | Blogit | Iltalehti.fi
Kirjoittanut Hjallis Harkimo | 24 Kommenttia
Taannoin poikani halusi itselleen mopoauton. Pelkäsin kuollakseni koko ajatusta, enkä koskaan suostunut hankkimaan tai antamaan hänen ylipäänsä ajaa sellaista. Mopoautoille sattuu lähes viisi kertaa enemmän onnettomuuksia kuin mopoille ja ne ovat lähes kolme kertaa turvattomampia kuin henkilöautot. Tilastojen mukaan joka kahdeskymmenes mopoauto on kolaroitu lunastuskuntoon. Mopoauton katteet eivät suojaa kuljettajaa tai matkustajaa vakavilta vahingoilta. Lisäksi mopoautojen korjaaminen on hankalaa ja kallista.
Toinen nuorten kuljettajien henkeä vaarantava ilmiö on ”traktoriralli”, joka on tuttu ilmiö maakuntien keskustoissa. Nuoret ajelevat tehokkailla traktoreilla taajama-alueilla, sillä he haluavat liikkua vapaasti, mutta eivät vielä saa kuljettaa henkilöautoa. Kuten mopokortin, myös traktorikortin voi saada 15-vuotiaana. Olen lukenut aivan liikaa ikäviä uutisia nuorten kuolonuhreja vaatineista traktorionnettomuuksista. Jokainen nuorelle sattunut liikenneonnettomuus on liikaa.
Siksi ehdotin viime syksynä liikenne- ja viestintäministeri Anne Bernerille, että eikö Suomessa saataisi nuorten liikenneturvallisuus yhtä hyvälle mallille kuin Ruotsissa. Siellä 15-vuotiaat ajelevat oikeiden henkilöauton näköisillä ”EPA-traktoreilla”, mutta Suomessa yläkoulujen pihat ovat täynnä mopoautoja.
Tuosta keskustelusta on vain vuosi, mutta jo nyt lakiesitys on valmis. Olen iloinen siitä, että Berner ei vain lupaa selvittävänsä tärkeitä asioita, vaan todella tarttuu toimeen. Toisin on käynyt esimerkiksi konkurssilainsäädännön kanssa. Tein siitä kannatusta yli puoluerajojen keränneen ehdotuksen jo viime vuoden budjettiriihen yhteydessä, mutta ministeri Antti Häkkänen ei ole vieläkään saanut valmista aikaan. Eivät poliittiset päätökset eivätkä niiden toimeenpano näköjään silloin kestä kauan, kun ministerillä on tausta yritysmaailmassa. Politrukit sen sijaan pelkäävät oman uransa puolesta niin paljon, etteivät uskalla saada valmista aikaiseksi. Hitaasti ovat edenneet myös vakuutuslääkärien valtaa karsivat muutokset. Mutta mopoauto-asiassa nopeita toimia todella tarvittaisiin, sillä nyt on kyse nuorten 15-17 –vuotiaiden turvallisuudesta. Mikään ei ole tärkeämpää kuin lasten ja nuorten terveys.
Eduskunnassa keskustellaan uudesta ajoneuvoryhmästä ensi viikolla. Uuden lain myötä nuoret pääsevät liikkumaan itsenäisesti ja turvallisesti kevytautoilla, jotka ovat myös edullisempia kuin mopoautot. Kevytauton voi muuttaa tavallisesta vuoden 2014 jälkeen käyttöön otetusta henkilöautosta. Niiden nopeus voi olla enintään 45 km/h ja niitä voi ajaa mopokortilla. Olen varma, että mopoautot poistuvat liikenteestä jo ensi vuoden lopulla. Niitä jää tuskin kaipaamaan kukaan.
← Kai minäkin saan tehdä asioita, joista pidän?
Asevelvollisuuden laajentamisella ei ole kiirettä – tasa-arvolla on →
24 kommenttia kirjoitukselle “Sentään Berner saa jotain aikaiseksi”
4.10.2018 23.49
Taitaa kyllä olla aika monta muutakin kansanedustajaa, jotka pitävät itseään sen idean ensimmäisenä ehdottajana, että sallittaisiin 15-17 -vuotiaille nopeusrajoitettujen autojen ajaminen. Muistaakseni Kokoomuksen Timo Heinonen on yksi heistä.
Sinun kannattaa yrittää houkutella Anne Berner uuden puolueesi hehkeän naiselliseksi äänimagneetiksi nyt, kun Keskustaa uhkaa äänikato.
5.10.2018 5.20
Ehkä Berner on saanut tämän nuorten ajoneuvo asian kuntoon tai on saamassa, hyvä suoritus Kepulaiselta.
Asia jota Berner ei ole saanut kuntoon, on autojen oikeuden mukainen ja ympäristön suojelun mukainen käyttövero.
Käyttövero tulisi olla käyttöön pohjautuva eikä omistukseen, tällä hetkellä useat diesel auton omistavat maksavat käyttö eroa yli 600 euroa vuodessa, ajavat he sitten 10 000 km tai yli 100 000 km!
Bernerikin puhuu ajoneuvojen päästöistä ja erojen korotustarpeista, mutta ei ota lainkaan huomioon nykytilannetta, että nämä päästöt maksaa ne jotka omistavat diesel auton, mutta ei ne jotka käyttävät runsaasti diesel autoa!!!!!
Meritokratia sanoo:
5.10.2018 7.45
Eipä se Berner veroille mitään mahda. Verot ovat valtiovarainministeriön, eli Petteri Orpon (=kokoomuksen) heiniä.
5.10.2018 6.59
Mitenkäs sitten kun tuollainen 15 vuotias räkänokka teilaa jonkun muorin kylillä hengiltä sillä 1.5 tonnin painoisella ”mopo”autollaan ? 45 km/h riittää siihenkin vallan hyvin kun ei ymmärretä yhtään miten liikenteessä pitää käyttäytyä.
6.10.2018 8.45
Itse meinasin teilata hengiltä autolla aikuisen miehen joka pyöräili suojatiellä. Roisto vieläpä kehtasi heilutella keskaria. Nuoretkin popoautoilijat tuntevat liikennesäännöt toisin kuin pyöräilijät. Pyöräilijöille pitäisikin säätää ajokortti pakolliseksi aina kuusivuotiaasta alkaen.
5.10.2018 7.12
Mitäpä siitä, että Komissio on jo ehtinyt todeta esityksen EU:n lainsäädännön vastaiseksi. Ainahan siitä voi silti koittaa kerätä irtopisteitä.
Vesa Aho sanoo:
5.10.2018 7.29
Mitenkä käy niiden onnellisten mopoauton omistajien jolla on uusi mauto ja lakimuutos menisi läpi. Ongelmaksi tulee se että jollain on arvoton mauto jotka saattavat maksaa jopa n 20t€. Vaikka kuinka pappa betalar, ja kuinka maahantuojien varastot?
Ja kuinka tämä Suomalainen kevytauto suhtautuu EU lakien kanssa? Jos jokin taho valittaa laista EU tuomioistuimeen asiasta? Hyvähän tämä olisi jos hyväksyttäisiin nämä kevytauto kaduille, minkälainen sanktiointi olisi kyseessä jos tämä 15v teini onnistuu ohittamaan nopeudenrajoittimen? Ja sallitaanko näihin renkaan kokomuutokset, jota ei mopossa sallita vaan tulkitaan virittämiseksi?
5.10.2018 7.36
Harkimo voisi googlettaa ja havaita, että idea ja lakiesityksen valmistelu on vähän vanhempi idea. Varsinaista tuubaa tämäkin juttu.
5.10.2018 8.05
Lausuntokierroksella kaikki ”järkevänä pidetyt tahot” poliisista, raskaan liikenteen edustajin ja tutkijoihin, vastustivat tätä ”raskasmopoauto” ajatusta. Myönteistä lakiin tuli kai lapsijärjestöiltä, maahantuojilta, huoltamo- ja korjaamoyhdistyksiltä ja ökyvanhempien MTK:n väeltä. Se kertoo kai paljon uuden lain syntyhedelmöityksestä.
5.10.2018 9.14
Hyvä jutska, mutta mopoauto tai kevytauto – sama ongelma ja riski. Nopeusrajoitus 45 km ainoastaan hankaloittaa kyseisten värkkejen liikennesopeutuvuutta. Kunnon ajokortti 16-17 vuotiaille kunnollisen koulutuksen jälkeen ja alle oikea auto. Ei mitään kevytauto välimuotoa tarvita. Siihen ikään asti polkupyörillä, kun muu aika menee tablettipelejä sormeillessa. Hoituu se kuntopuolikin näin paremmin kutsuntoja odotellessa, niin tytöillä kuin pojillakin. Kyllä sitä sitten ennättää huristella kun aika on kypsä.
5.10.2018 9.23
USA:ssa saa ajokortin jo 16 vuotiaana , oikeisiin autoihin eikä mihinkään mopohimmeleihin.
Nuorison koulutus ja osaamistaso on sielä huomattavasti alempi kuin Suomessa, ainakin kaikenlaisten mm PISA mittareiden mukaan.
Mikä estää alentamasta tuota ajokortti-ikää samalle tasolle, ja ottamasta linjan että pikkurikkeistäkin sitten kortti lähtee hyllylle ?
Tuo esitys että tavallisista autoista tehdään ”mopoautoja” alentamalla niiden nopeus 45 km/h on suorastaan hengenvaarallinen, käytännössä tukkivat tiet ja aiheuttavat turhia ohituksia.
5.10.2018 10.13
Ninpä saa aikaan…ja vielä tehokkaammin vetämällä rahaa liiveihinsä lastensairaalan vuokria,sairaalahan tehtiin lahjoitusvaroilla. Well,in Finland we call this ” reilu meininki”.
5.10.2018 10.23
Berner ei ole saanut aikaan teiden kunnostusta. Moottoripyöräilijät ovat todellisessa vaarassa huonokuntoisten teiden takia. Monttuja joissa voi henki lähteä löytyy jo pääkaupunkiseudun liittymissä.Tiet kuntoon ja heti, Berner. Yrittäjät myös miettivät minne tuotantoaan pystyttävät kun tiestö rapautuu. Saisiko Berner tällä vaalikaudella jotain tehtyä.
5.10.2018 11.13
Tuosta olen hieman erimieltä. Mielestäni tämän hallituksen eräs yllättävämpiä tekoja on satsaus teiden kuntoon. Toki eihän ne kaikki ole todellakaan kunnossa, korjausvelkaa kun on jäänyt edellisiltä ”todella aikaansaavilta” ihan riittämiin.
Saapi nähdä mitä seuraavat ”jakovaraporukat” tekee?
Rahtari sanoo:
5.10.2018 10.28
Vuosimallilla ja painolla ei olisi saanut olla tämän asian kanssa teknisesti mitään tekemistä.
1. Nopeuden rajoittamiseen teknisesti autossa vaaditaan vain olemassa oleva CAN-väylä (engl. Controller Area Network), johon rajoitin liitetään ja autohuollossa tai vaikka katsastuskonttorilla sinetöidään. Toimivalla rikos- ja verolainsäädännöllä saadaan tämä sinetti myös pysymään paikoillaan.
2. EU:lla on jo määritelmä A-segmentin autoille, joten tämän muuta liikennettä hitaamman auton kokokin voidaan järkevästi määritellä ilman uutta lainsäädäntöä. Hidas ja leveä normaalin näköinen auto tulee haittaamaan liikennettä tuntuvasti!
3. Rajoitus olisi voitu asettaa taajamanopeuteen 50 km/h, eikä taas keksiä uutta jo olemassa olevan lisäksi.
Käytetään mieluummin olemassa olevaa järkeä, eikä taas keksitä jotain vain Suomen verottajaa varten.
”Sentään Berner saa jotain aikaiseksi”. Viimeisin aikaansaannos taitaa olla taksitouhun sekoittaminen.
Täti Karjalasta sanoo:
5.10.2018 12.18
Miksi 15-17-vuotiaat tarvitsevat mitään autoa? Maaseudulla asuvilla vanhemmilla on yleensä auto tai kaksikin, kaupungeissa toimii joukkoliikenne (joka on nuorille edullinen), koulukuljetukset hoidetaan yhteiskunnan varoilla. Jos jollain nuorella jää aikaa älypuhelimen räpläämisen lisäksi esim. kaverien tapaamiseen tai harrastuksiin, voi yli 15-vuotias kulkea alle 10 km:n matkat polkupyörällä tai kävellen. Harrastukset sijoittuvat yleensä iltoihin, jolloin suuri osa vanhemmista voi kuljettaa lapsiaan. Vanhemmat voivat myös järjestellä erilaisia kimppakuljetuksia. Olen itse pärjännyt koko elämäni ilman omaa autoa, vaikka olen asunut suuren osan elämästäni maaseudulla, hyvinkin kaukana joukkoliikenteestä. Yhdestäkään tärkeästä menosta ei ole tarvinnut luopua eikä tarvitse niin kauan kuin jalat toimivat. Hämmästellen olen seurannut lapsiperheitä, joissa jokainen lapsi saa 15 täytettyään mopon. Turhalle pörräämiselle tulee melkoinen hinta: mopokortti, mopo, vakuutukset, bensa, varusteet. Ei tarvitse ihmetellä lapsiperheiden velkaantumista. Tärkeintä on tietysti, että raha kilisee auto- ym. romukauppiaiden taskuihin, turvallisuudesta ja muusta viis.
Ei niitä pikku mopoja, mopoautoja, eikä pieniä autoja tarvita lapsille. Polkupyörä ja potkulauta riittävät. Ja hyvät lenkkarit jalkaan. Eikä saastuta. Ei siihen Bernereitä tarvitse, talonpoikaisjärkeä kyllä.
5.10.2018 13.59
Jaa, Berneristä olen kyllä aika montaa mieltä. Kevytautoista vaan yhtä mieltä, hölmön hommaa.
Aikaisintaan vuonna 2020 (ehkä) saadaan kevyttraktorit pois moottoriteiltä?
Miksi tehdä keinotekoisia rajoituksia, jos kerran Amerikkalaiset ja Englantilaiset penskat oppivat ajamaan jo 16-17 vuotiaina, niin mikseivät Suomalaiset, näin aluksi sitten vaikka 17 vuotiaina? Toki Britit ovat jo pikkaisen ikärajan korottamisen kannalla. Siellä ahtaalla saarella, ahtailla teillä ajaminen vaatii toki taitojen lisäksi rohkeutta.
Meillä saattaisi 17 vuotta olla hyvä aloitusikä. Onhan meidän toki heikossa kunnossa oleva tiestömme Eurooppalaisittainkin lähes tyhjä.
Tavalliseen henkilöautoon voitaisiin laittaa taas 80 lätkä vuodeksi. Ei ollut huono ratkaisu silloin joskus, vaikka sitä kammoksuttiinkin. Niistä ajoista alkoivat onnettomuustilastot kuitenkin parantua roimasti.
Olisi autokoulu tai omaopetus käytynä, eli edes hajua siitä miten liikenteessä pitää käyttäytyä. Mopokortilla ei pitkälle pötkitä, vaikka hölmö lakimme antaakin monelle nuorelle maalaispojalle oikeuden ajella traktoria, jonka peräkärryssä saattaa olla virallisesti kuormaa, kuin täysperävaunurekassa.
Eduskunnan tehtäväksi jäisi laatia tuntuvat sanktiot, jotka motivoivat nuoret noudattamaan sääntöjä. Henkilöauto vasta antaa edes jonkinmoisen suojan ’lapsikuljettajalle’. Sanktioista kannattaisi hakea esimerkkiä Norjasta, niin kuin monessa muussakin asiassa.
Tällainen pelleily kevyt- vehkeillä on niin nykyhallitusta ja Berneriä. ’Lakiehdotuksia’ on tullut ja mennyt laidasta laitaan. Meno välillä kuin ’Bembölessä’.
Sellaisen koulun piha, joka on täynnä mopoautoja kouluttaa tulevia ’Uppsalan ekonomeja’, jos sellaista pihaa edes on olemassa?
Tzyde sanoo:
5.10.2018 14.15
Miksi järjeton 45 kmh rajoitus joka ruuhkauttaa tiet taajamissakin? 50 kmh ei olisi juurikaan vaarallisempi ja ohittamisen tarve vähenisi selvästi. Ja näillä ajopeleillä voisi olla kielto yli 80 kmh teillä.
5.10.2018 18.50
Vastustan monia rajoituksia ja vapaus liikkua on ihmisoikeus.. siis ilman veroja, tietulleja jne… (Suomi ei oikein ole (ihmis)oikeusvaltio, kysytään vaikka EU tuomioistuimista, ihminen useimmin voittaa muttei Suomi silti kunnioita -vaikka muka ollaan niin EU:ta niin EU:ta)
Mutta ei se ole iästä kiinni… törttöja riittää, ihan täysi ikäisissäkin. Kaikki liikenne kieltoon, kunnes itseajavat autot ovat toimivia, kai nekin kolaroi muttei siihen kaksista tietokonetta tarvita että ajaa paremmin kuin ihmiset keskimäärin… Bernerin tuntien niin huomenna jo on esitys pöydässä 😉
6.10.2018 12.51
Varmaankin suurin osa potentiaalisesta ostajakunnasta on jo ostanut mopoauton, eikä markkinat enää vedä. Siksi voidaan näille samoille potentiaalisile kuluttajille myydä nyt tavis henkilöbiilejä muokattuna. Näin toimii kapitalistinen talous.
Onko järkeä vai... sanoo:
7.10.2018 14.23
Miksi autojen olisi oltava 2014 jälkeen rekisteröityjä, eikä esim. 2010, jos tekniikka muuten kunnossa. Olisiko tarkoitus, että vain varakkaiden lapset tukkivat näillä liikenteen. Ajonopeus olisi oltava 60 kmh, että edes taajamassa ei tarvitsisi ohittaa.
8.10.2018 13.51
https://esaimaa.fi/uutiset/lahella/e49d46f1-eda1-4f32-a7b1-74d910290ddc
Ihan turha lakialoite joka vain korostaa lasten eriarvoisuutta kun”pappa betalar” lapset karauttavat kouluun papan ostamalla pikku bemareilla kun toisilla lapsilla ei ole varaa edes kunnon puhelimeen.
Tutkimuksissa on todettu että mopoihin verrattuna sattuu paljon enemmän kolareita juuri mopoautolla. Ja miksi. No tarkkailuu on herpaantunut; räplätään kännyä tai höpötetään kavereiden kanssa. Mopoillessa pitää pitää kädet ratissa ja silmät tiessä.
Kerro Hjallis miksi joillakin lapsilla pitää olla auto? Miksi he eivät voi käyttää julkistaliikennettä, vanhempien kyytiä, kimppakuljetuksia etu…
Että saa aamulla aamulla vetelehtiä vetelehtiä pidempää… ja inttiin rapakunnossa…
Vastaa käyttäjälle Onko järkeä vai... Peruuta vastaus